English: I rise primarily to speak to point three of the motion, and to make some additional points with regard to the impact on the economy. But before I do that, I want to emphasise that nobody thinks this is easy, and nobody wants us to be here. We will all be thinking today of people that we will miss in the next 17 days, and for some of our fellow citizens, that's much, much more serious. But the points that have been made by Adam Price and others about what is the consequence to some of our most vulnerable fellow citizens if we don't do this: are we prepared to say that we are prepared to sacrifice those people's lives, their actual lives? Well, I don't know about other Members in this place, but I'm sure I'm not the only one who has written many letters in the past few months that I never wanted to write, to people in my region who have lost their loved ones, and that's what we're talking about today. We're talking about making hard decisions for reasons that must be made to protect those most vulnerable people. So, I want to, as I said, speak to point three, which is about the Welsh Government's financial support for business and individuals at this time. Of course, I want to very warmly welcome the additional funding for the economic resilience fund - that's very important - and I'm very pleased to see that the Minister has agreed, in response to representations from both main opposition parties, to repurpose the fund to focus more on emergency support and less on development. We look to the day when our businesses can be developing, but many of them are just desperate at the moment - they can't do that. And we very much welcome the emergency support that's there for businesses in the 17 days that many of them must be closed. We must, as Huw Irranca-Davies has said, ensure that that support reaches all types of businesses, including microbusinesses and including some that have previously been excluded. Hopefully, that is what the discretionary fund will be for when we see the detail. Longer term, of course, we must see longer term support for certain sectors, like hospitality, like cultural businesses, that won't be able to make a profit for many months to come. People will find it very hard to comply with this lockdown if they are choosing between putting food on their table and keeping their community safe. I already have received representations from individuals whose companies are asking staff to travel from Wales to England to undertake work in people's homes. And they'll have to go if there's no support. They'll have to go, because, as Huw Irranca-Davies says, they have to take their wage home. I cannot understand why the Chancellor will not bring his job support scheme for local lockdowns forward by eight days - just eight days - to enable Welsh businesses to start getting support for staff costs as soon as we need to enter this closed period. Well, it shows where Wales is on the UK Government's priorities, and I'm sure if this was a local lockdown in Berkshire or Surrey, he would find the key to the cabinet. There are real issues too, of course, about the level of support. Two thirds of the minimum wage is not enough to manage on, not even for a couple of weeks, and I would invite any Member on the benches opposite who thinks that it is to try it. The Chancellor must lift back up to the 80 per cent provided under the previous furlough scheme. For some, that was not enough. And if the Chancellor won't act, then the Welsh Government will have to consider how they can support people's incomes, especially at the lowest level. And my final point, Llywydd - and it's a point that I keep making - is that I don't know how much more evidence the Welsh Government needs to show that we cannot rely on Westminster to prioritise Wales's needs. The Welsh Government must be much more vocal in demanding borrowing powers to enable us here to set our priorities to support our people and businesses that need it most. It is pointless to bemoan the fact that the Welsh Government doesn't have the firepower without demanding the firepower. It will be interesting to see, when we look back, how long Labour Members cling to the myth of UK-wide solidarity despite the overwhelming evidence adding up to the contrary. But that said, I do want to put again on record my thanks to the economy Minister for the way in which he has worked with me and other opposition spokespeople in this crisis and in the build-up to the decision that we have had to make today. I commend this motion and amendments 4, 5 and 8 to this Senedd.
Welsh: Rwy'n codi yn bennaf i siarad ynglŷn â phwynt tri y cynnig, ac i wneud rhai pwyntiau ychwanegol ynglŷn â'r effaith ar yr economi. Ond cyn i mi wneud hynny, rwyf i'n awyddus i bwysleisio nad oes neb yn credu bod hyn yn hawdd, ac nad oes neb yn dymuno i ni fod yn y sefyllfa hon. Byddwn ni i gyd yn meddwl heddiw am bobl y byddwn yn gweld eu heisiau yn ystod y 17 diwrnod nesaf, ac i rai o'n cyd-ddinasyddion, mae hynny yn llawer iawn mwy difrifol. Ond o ran y pwyntiau y mae Adam Price ac eraill wedi eu gwneud ynglŷn â beth yw'r canlyniad i rai o'n cyd-ddinasyddion mwyaf agored i niwed os nad ydym yn gwneud hyn: a ydym ni'n barod i ddweud ein bod yn barod i aberthu bywydau y bobl hynny, eu bywydau mewn gwirionedd? Wel, nid wyf i'n gwybod am yr Aelodau eraill yn y lle hwn, ond rwy'n siŵr nad fi yw'r unig un sydd wedi ysgrifennu llawer o lythyrau yn ystod y misoedd diwethaf na fyddwn i erioed wedi dymuno eu hysgrifennu, i bobl yn fy rhanbarth i sydd wedi colli eu hanwyliaid, a dyna'r hyn yr ydym ni'n sôn amdano heddiw. Rydym yn sôn am wneud penderfyniadau anodd am resymau y mae'n rhaid eu gwneud i amddiffyn y bobl fwyaf agored i niwed hynny. Felly, fel y dywedais i, hoffwn i siarad ynglŷn â phwynt tri, sy'n ymwneud â chymorth ariannol Llywodraeth Cymru i fusnesau ac unigolion ar yr adeg hon. Wrth gwrs, hoffwn i groesawu'n fawr iawn y cyllid ychwanegol ar gyfer y gronfa cadernid economaidd - mae hynny'n bwysig iawn - ac rwy'n falch iawn o weld bod y Gweinidog wedi cytuno, mewn ymateb i sylwadau gan y ddwy brif wrthblaid, i newid defnydd y gronfa i ganolbwyntio yn fwy ar gymorth brys ac yn llai ar ddatblygu. Rydym yn edrych ymlaen at y diwrnod pan fydd ein busnesau yn gallu datblygu, ond mae llawer ohonyn nhw yn mewn sefyllfa enbyd ar hyn o bryd - nid ydyn nhw'n gallu gwneud hynny. Ac rydym ni'n croesawu'n fawr iawn y cymorth brys sydd ar gael i fusnesau yn ystod y 17 diwrnod y mae'n rhaid i lawer ohonyn nhw fod ar gau. Mae'n rhaid i ni, fel y dywedodd Huw Irranca-Davies, sicrhau bod y cymorth hwnnw yn cyrraedd pob math o fusnesau, gan gynnwys microfusnesau a gan gynnwys y rhai na chawsant eu cynnwys o'r blaen. Gobeithio mai dyna fydd diben y gronfa cymorth dewisol pan fyddwn ni'n gweld y manylion. Yn y tymor hwy, wrth gwrs, mae'n rhaid i ni weld cymorth tymor hwy i sectorau penodol, fel lletygarwch, fel busnesau diwylliannol, na fyddan nhw'n gallu gwneud elw am fisoedd lawer i ddod. Bydd pobl yn ei chael hi'n anodd iawn cydymffurfio â'r cyfyngiadau symud hyn os ydyn nhw'n dewis rhwng rhoi bwyd ar eu bwrdd a chadw eu cymuned yn ddiogel. Rwyf i eisoes wedi cael sylwadau gan unigolion y mae eu cwmnïau yn gofyn i staff deithio o Gymru i Loegr i wneud gwaith yng nghartrefi pobl. A bydd yn rhaid iddyn nhw fynd os nad oes cymorth. Bydd yn rhaid iddyn nhw fynd, oherwydd, fel y dywed Huw Irranca-Davies, mae'n rhaid iddyn nhw fynd â'u cyflog adref. Nid wyf i'n deall pam nad yw'r Canghellor yn fodlon cyflwyno ei gynllun cymorth swyddi ar gyfer cyfyngiadau symud lleol wyth diwrnod yn gynharach - dim ond wyth diwrnod - i alluogi busnesau Cymru i ddechrau cael cymorth ar gyfer costau staff cyn gynted ag y bydd angen i ni ddechrau ar y cyfnod caeedig hwn. Wel, mae'n dangos lle mae Cymru ar restr blaenoriaethau Llywodraeth y DU, ac rwy'n siŵr pe byddai'r rhain yn gyfyngiadau symud lleol yn Berkshire neu yn Surrey, y byddai'n dod o hyd i'r allwedd i'r cabinet. Mae problemau gwirioneddol hefyd, wrth gwrs, ynglŷn â lefel y cymorth. Nid yw dwy ran o dair o'r isafswm cyflog yn ddigon i fyw arno, dim hyd yn oed am wythnos neu ddwy, a byddwn i'n gwahodd unrhyw Aelod ar y meinciau gyferbyn sy'n credu ei fod yn ddigon i roi cynnig arni. Mae'n rhaid i'r Canghellor godi yn ôl i'r 80 y cant a ddarparwyd o dan y cynllun ffyrlo blaenorol. I rai, nid oedd hynny'n ddigon. Ac os na fydd y Canghellor yn gweithredu, bydd yn rhaid i Lywodraeth Cymru ystyried sut y gallan nhw gefnogi incwm pobl, yn enwedig ar y lefel isaf. Ac fy mhwynt olaf, Llywydd - ac mae'n bwynt yr wyf i'n ei wneud yn wastadol - yw nad wyf yn gwybod faint mwy o dystiolaeth y mae angen i Lywodraeth Cymru ei dangos nad ydym ni'n gallu dibynnu ar San Steffan i flaenoriaethu anghenion Cymru. Mae'n rhaid i Lywodraeth Cymru fod yn llawer mwy llafar wrth fynnu pwerau benthyca i'n galluogi ni yn y fan yma i bennu ein blaenoriaethau i roi'r cymorth i'n pobl a'n busnesau sydd ei angen fwyaf. Nid oes diben cwyno nad oes gan Lywodraeth Cymru y grym heb fynnu'r grym. Bydd yn ddiddorol gweld, wrth edrych yn ôl, am ba hyd y bydd Aelodau Llafur yn glynu wrth y chwedl o undod ledled y DU er gwaethaf y dystiolaeth ysgubol sy'n awgrymu mai'r gwrthwyneb sy'n wir. Ond wedi dweud hynny, rwyf i yn dymuno rhoi ar gofnod unwaith eto fy niolch i Weinidog yr economi am y ffordd y mae wedi gweithio gyda mi a llefarwyr eraill yr wrthblaid yn ystod yr argyfwng hwn ac yn y cyfnod cyn y penderfyniad y bu'n rhaid i ni ei wneud heddiw. Rwyf i'n cymeradwyo y cynnig hwn a gwelliannau 4, 5 ac 8 i'r Senedd hon.